OpenLLM-France/wikimedia huggingface dataset:
# Alhambrako Dekretua

Alhambrako Dekretua edo Granadako Ediktua, benetan, Alhambran 1492ko martxoaren 31n errege-erregina Katolikoek emandako bi dekretu izan ziren, zeinen bidez Gaztelako Koroako eta Aragoiko Koroako juduak kanporatu zituzten. Kanporatzea gauzatzeko ezarri zuten azken data urte hartako uztailak 31 izan zen, baina arrazoi logistikoengatik epea abuztuaren 10era arte luzatu zuten. Gaztelako Koroarentzako dekretua bi erregeek sinatua zen; Aragoiko Koroarentzako baliozkoa zenak, berriz, Fernando erregearen sinadura bakarrik zeraman. Bi bertsioen artean ezberdintasun esanguratsuak zeuden, biak 1478an Gaztela eta 1483an Aragoirentzat ezarritako Espainiako Inkisizioaren inkisidore orokorra zen Tomás de Torquemadak egindako proiektu beretik abiatzen ziren arren.
Aragoiko Koroari buruzko dekretua 1707ko uztailaren 15era arte egon zen indarrean, eremu hori Gaztelako dekretuaren bidez arautu zen arte. Gaztelako dekretua, data horretatik aurrera Aragoira eta 1841ean Nafarroara hedatu zutena, gurtza askatasuna ezarri zuen Espainiako 1869ko Konstituzioa aldarrikatu zuten arte formalki indarrean egon zen. Azkenean 1969ko abenduaren 21ean Francisco Franco diktadoreak ofizialki indargabetu zuen.

## Kanpo estekak

* Datuak: Q1061030
* Multimedia: Alhambra Decree / Q1061030
# Jana Escribano

Jana Escribano (Ablitas, 1943ko abenduaren 3a) nafar telebista aurkezle ohia da.

## Ibilbidea

1970an hasi zen telebista aurkezle lanetan eta ibilbide osoa Televisión Españolan egin zuen. 1982an Telediarioaren aurkezlea izan zen.
Azken urteak TVEren Nazioarteko katean lanean egin zituen.

## Telebista saioak

* Ojos nuevos (1970, TVE)
* Así fue... (1974, TVE)
* Revistero (1975, TVE)
* Hoy por hoy (1976, TVE)
* Hora 15 (1977, TVE)
* 300 millones (1977, TVE)
* Etcétera (1977, TVE)
* Gaceta cultural (1979, TVE)
* Siete días (1980-81, TVE)
* Telediario (1982, TVE)
* Esta semana (1983, TVE)

## Erreferentziak

* ↑ (Gaztelaniaz) Telediario 1 - 7/10/1982. 2023-02-15 (Noiz kontsultatua: 2023-06-03).
* ↑ Jiménez, Antonio Barba. (2021-01-20). «La tele de Ayer: Jana Escribano» La tele de Ayer (Noiz kontsultatua: 2023-06-03).
* ↑ «BLANCO Y NEGRO MADRID 19-06-1976 página 19 - Archivo ABC» abc 2019-08-23 (Noiz kontsultatua: 2023-06-03).

## Kanpo estekak

* Jana Escribanoren IMDBko fitxa irakurgai (Ingelesez)
* Datuak: Q5926046
# Islamofobia

Islamofobia (ingelesez: Islamophobia, islām eta antzinako grezierazko φόβος, phobo, "beldurra" edo "aurkakotasuna") musulman guztiekiko nahiz Islam erlijioarekiko aurreritzi ezkorrak edo gorrotoa izatean datza.

## Testuinguruak

Islamofobia hitza honako testuinguruetan erabili ohi da:
* Islamaren aurkako ekintza edo sentipen ezkorrak.
* Mendebaldeko herrialdeetan, orokorrean musulman guztiekiko xenofobia eta bereziki arabiar eta magrebiarren aurkakoa.

## Historia

Jatorria, Erdi Aroan du, bereziki Islamaren hedapena eta ondorengo Gurutzaden garaian, ondoren apalduz joan zen arren, XX. mendearen amaieran eta batez ere XXI. mendearen hasieran Mendebaldeko herrialdeek jasotako musulman etorkin kopuru handien eta Jihadismoaren atentatu ugarien ondorioz asko berrindartu da.

## Ezaugarriak

Islamofobia zehazten duten zortzi ezaugarri daude:
* Islama bloke monolitikoa, estatikoa eta aldaketekiko errefraktarioa delakoaren ustea.
* Islama erradikala eta beste erlijoekiko erabat ezberdina delako ustea, haien baloreak eta/edo eraginak elkarbanatzen ez dituela.
* Islama mendebaldeko kulturaren azpitik dagoelako ustea: primitiboa, irrazionala, barbaroa eta sexista.
* Islama, berez, bortitza eta etsaia delako ideia, arrazakeria eta zibilizazioen arteko talkaren aldekoa.
* Islaman ideologia politikoa eta erlijioa elkarrekin batera doazelako ideia.
* Musulman mundutik Mendebaldeko herrialdeei egindako kritiken gaitzespena.
* Musulmanen aurkako jarrera diskriminatzaile eta batertzailea.
* Musulmanen aurkako etsaitasuna naturalki eta ohikotzat hartzea.

## Kanpo estekak

* Datuak: Q486296
* Multimedia: Islamophobia / Q486296
# Ieng Thirith

Ieng Thirith, sortzez Khieu Thirith (khmereraz: អៀង ធីរិទ្ធ; Battambang probintzia, Frantziar Indotxina, 1932ko martxoaren 10a - Pailin probintzia, 2015eko abuztuaren 22a) kanbodiar politikaria izan zen, Khmer Gorriak taldearen buruzagietakoa. 1975–1979 bitartean, Kanbodiako Gizarte Gaietarako ministro izan zen, Pol Pot diktadorearen agintaldian. Gizateriaren aurkako krimenak egotzirik, 2011n hasi zen haren aurkako epaiketa, baina auzitegiak aske uzteko erabakia hartu zuen, Alzheimerren gaitzaren zantzuak zituela argudiatuta. Ieng Sary haren senarra ere epaitua izan zen.

## Erreferentziak

* ↑ Velte, Samara. Bukatu da Kanbodiako Khmer Gorrien aurkako epaiketaren lehen fasea. Berria, 2013ko azaroak 1, CC BY-SA 4.0, berria.eus (Noiz kontsultatua: 2021-10-30).
* ↑ Khmer Gorrien buru bat aske uzteko agindu dute. Berria, 2012ko irailak 14, CC BY-SA 4.0, berria.eus (Noiz kontsultatua: 2021-10-31).

## Kanpo estekak

* Datuak: Q270152
* Multimedia: Ieng Thirith / Q270152
# Kaing Guek Eav

Kaing Guek Eav (khmereraz: កាំង ហ្គេកអ៊ាវ, Kang Guekaub ahoskatua), gerra izena Duch (Kompung Chen, Kompung Thom probintzia, 1942ko azaroaren 17a - Phnom Penh, 2020ko irailaren 2a), kanbodiar politikari komunista, torturatzailea eta gerra kriminala izan zen, Khmer Gorriak taldearen buruzagietako bat. Khmer Gorrien erregimeneko errepresio bortitzaren arduradun nagusietakoa izan zen.

## Bizitza

1976-1979 bitartean, Phnom Penhgo Tuol Sleng isilpeko galdeketa eta exekuzio zentroko zuzendaria izan zen. Erregimeneko buruzagi garrantzitsuenek bakarrik ezagutzen zuten zentro hau, eta S-21 kodea eman zioten. Kanbodiako Dokumentazio Zentroaren arabera, Khmer Gorrien erregimenak iraun zuen lau urteetan 14.000 pertsona baino gehiago atxilotu eta eraman zituzten, euren familiekin batera, Tuol Sleng kartzelara, torturaren bidez galdekatzeko eta ondoren exekutatzeko. Galdeketa eta exekuzio guztiak Kaing Guek Eaven komandoak egin zituen.
1999an atxilotu zuten, baina 2007an aurkeztu zituzten haren kontrako akusazioak ofizialki. 2009ko otsailaren 17an, Nazio Batuen Erakundeak bultzatutako Kanputxeako Auzitegietako Ganbera Bereziak haren kontrako epaiketa hasi zuen. Defentsak absoluzioa eskatu zuen, Khmer Gorrien hierarkia gogorraren menpe aritu zela arrazoituta. 2010eko uztailean, 35 urteko espetxe zigorra ezarri zioten, gizateariaren aurkako krimenak, hilketak eta torturak leporaturik. Hala ere, legez kanpo atxilotua egon zela eta Justiziari lagundu diola argudiatuta, epaitegiak 35era jaitsi zuen fiskaltzaren 40 urteko eskaera. 2012an, biziarteko kartzela zigorra eman zioten.

## Erreferentziak

* 1 2 Khmer Gorriaren buruzagietako bati 35 urteko espetxe zigorra ezarri diote. Berria, 2010eko uztailak 26, CC BY-SA 4.0, berria.eus (Noiz kontsultatua: 2021-10-30).

## Kanpo estekak

* Datuak: Q336412
* Multimedia: Kang Kek Iew / Q336412
# Europaren bahiketa (De Vos)

Europaren bahiketa Maerten de Vos margolari flandriarrak 16. mendearen amaieran egindako margolana da, agian artista honen lanik landuena. Europaren bortxaketaren gai mitologikoa, hainbat artistak landua, du gaitzat margoak, nola Zeusek zezen zuri forma baten forma hartuta engainatu zuen Europa printzesa gaztea, eta behartuta eraman zuen, gero Kretan bortxatzeko.
Margoak ukitu idilikoak dituen arren, Europaren jarrera behartuak bortxaren inpresioa ere transmititzen du. De Vosek Italia eta bertako 16. mendeko margolaritza ezagutu zituen, eta hangp estilo elegantea bere flandriar prestakuntzarekin uztartu zuen lan honetan.
Margo hau Bilboko Arte Ederren museoan dago, 1919. urteko dohaintza baten ondorioz.

## Desioa ala bortxaketa

Margolan hau agertu zen Arte Ederren Museoko ABC Bilboko Museoaren Alfabetoa erakusketan, non artelan bat lotzen zen letra bakoitzarekin:lan hau D letrarekin eta Desio terminoarekin lotu zuen erakusketa komisarioak, Kirmen Uribek. Aukera gogor kritikatu zuen Haizea Barcenilla arte kritikari feministak: "Jakina da XVI. mendean artea gizonezko begiradarentzat egiten zela, baina, egun, irakurketa historiko-kritikoa egiteko gai izan beharko genuke, barneratutako lotura hori auzitan jartzeko".

## Erreferentziak

* ↑ «Europaren bahiketa» Bilboko Arte Ederren Museoaren (Noiz kontsultatua: 2023-06-05).
* ↑ Barcenilla, Haizea. (2023-06-05). «Komisariotza zer (ez) den (II)» Berria (Noiz kontsultatua: 2023-06-05).

## Kanpo estekak

* Datuak: Q18688146
# Joseba Attard

Joseba Attard (Cheltenham, Ingalaterra, 1979) diseinatzaile grafikoa, surflaria eta ardi moztailea da. Euskal Ardi Moztaileen Elkarteko (EAME) lehendakaria da eta Euskal Selekzioak Ardi Moztaileen Munduko Txapelketan parte hartzea lortu zuen 2024an.

## Bizitza

Maltan du jatorria Josebaren abizenak. Aitita, aitaren aldetik, maltarra zen zen; erdi ingelesak, erdi maltarrak ziren. Amaren aldekoak, berriz, euskal herritarrak denak.

###### Ardi moztaile

2024an Ardi Moztaileen Mundu Kontseiluak euskal selekzioa kide gisa onartzea lortu zuen Josebak. Euskal Herriari ofizialki eman zitzaion ardi mozte eta artilea sailkatzeko nazioarteko lehiaketetan parte hartzeko baimena. Munduko kontseiluak hartu zuen erabakia, Joseba Attard Euskal Ardi Moztaileen Elkarteko (EAME) lehendakariak egindako aurkezpenaren ondoren. Aurkezpenean artzaintzak eta ardiei ilea mozteak Euskal Herrian duen «garrantzi kultural paregabea eta bertako tradizioak zaintzeko zein lehenengo sektorea bababesteko egiten duen funtzioa» nabarmendu zituen. Nazioarteko lehiaketetan parte hartzeko eskaera onartu zuten bertaratutako hamabost nazioek, frantziar eta espainiar Estatuek barne.
Australiako Golden Shear World Council kontseilua da ekitaldiaren antolatzailea. Haien webgunean irakur daitekeenez, bi dira elkartearen helburuak: batetik, «artilearen eta mozteko prozesuen inguruko interesa sustatzea», eta, bestetik, horri dagozkion lehiaketak, txapelketak eta erakusketak laguntzea.

## Erreferentziak

* ↑ «'El mundo rural es el origen, nos ayuda a encontrar el sentido de vivir'» EITB (Noiz kontsultatua: 2024-09-04).
* 1 2 ««Euskal Herrian milioi bat ardi daude, eta ilea moztu behar zaie, nahitaez»» Berria 2024-09-04 (Noiz kontsultatua: 2024-09-04).
* 1 2 SL, TAI GABE DIGITALA. (2024-08-25). «Euskal ardi moztaileek ofizialtasuna lortu dute nazioarteko lehiaketetarako» naiz: (Noiz kontsultatua: 2024-12-03).
* ↑ «Ofizialtasuna lortu du ardi moztaileen euskal selekzioak» Berria 2024-08-26 (Noiz kontsultatua: 2024-12-03).

## Kanpo estekak

* https://www.eitb.eus/eu/kirolak/beste-kirolak/bideoak/osoa/9630857/euskal-ardi-moztaileak-protagonista-igande-honetako-helmuga-saioan/
* https://www.eitb.eus/eu/telebista/programak/helmuga/bideoak/osoa/9632104/bideoa-euskal-ardimoztaileak-mundura-zabalduz/
* https://bizkaiairratia.eus/podcast/ofizialtasuna-lortu-ostean-euskal-ardi-moztaileen-elkartea-sortu-dabe/
* https://irratia.naiz.eus/eu/info_irratia/20240829/zuberoatik-karrantzara-egongo-da-ardi-moztailerik-munduko-txapelketan-lehiatzen-ahalko-dena
* Datuak: Q130236005
# Jenaro Abasolo

Jenaro Abasolo Navarrete (Txileko Santiago, 1833 — 1884) filosofo, politikari, soziologo eta ingeniari txiletarra izan zen.

## Biografia

Jenaro Abasolo, batzuetan Abasolo ere aipatua, Santiago hirian jaio zen 1833ko irailaren 10ean, José Ramón Abásolo Olivares eta doña Rosa Navarrete Borrasen semea.
Institutu Nazionalean ikasi zuen, 1856ko maiatzaren 31n lur-neurtzaile titulua lortu zuen Txileko Unibertsitatean, eta Copiapoko Meategien Elkargoan matematika irakasle aritu zen. Perura eta Argentinara joan da. Parisen bizi da bolada batez. Alemaniako eskola idealistaren eragina du, batez ere Kantek eta Hegelek. Francisco Bilbaoren lagun eta dizipulua. Deista, Auguste Comteren positibismoaren kritiko; bere pentsamendu amerikanista, idealista eta sozialagatik bereizten da.
Santiago hirian hil zen, 1884ko urriaren 3an, 51 urte zituela.

## Pentsamendua

Abasoloren pentsamendua bere lan nagusietako batean islatuta dago: "Nortasun politikoa eta etorkizuneko Amerika", 1907an hil ostean argitaratua. Bertan, "Txileko estatu-nazioaren eraketa zehazten eta ahalbidetzen duten erakunde, praktika eta ideiei buruz hausnartu zuen. Herrialdearen ideario politiko-filosofikoa kontzeptu etiko, estetiko, ekonomiko, sozial, erlijioso eta hezitzaileen bidez planteatu zuen. Latinoamerikarekiko nortasun politikoaren ideiak hartu zituen erreferente gisa. Gainera kritika zorrotza aurkeztu zuen, kontinenteak pentsamendu europarrarekin zuen harremanean, errealitatea bera ulertzeko modu partikularrak eratzeko beharra ezarriz".
Liburuan, honela erretratatzen du filosofoak Amerika: “ezegonkor, ahul, hauskor; zirriborro bat bezala, jaiotza berri bat, agerraldi oraindik lauso bat, amaitu gabeko zirriborro bat. Amerikarra, beste ezer baino lehen, herri gaztea da eta, halakoa den heinean, itzalek zeharkatzen dute, baita akatsek eta faltek ere”.

## Obrak

* Dos palabras sobre la América y su porvenir: la Patria, Imprenta chilena, Santiago, 1861.
* La religión de un americano, Imprenta de la Unión Americana, Santiago, 1866. "La Religión de un Americano" berrargitalpen garaikidea, Pablo Martínez eta Francisco Corderoren sarrera-azterketa, Cenaltes Ediciones, Viña del Mar, 2016. ISBN 978-956-9522-05-5: 4956-9522-05-5.
* La personalidad política: los pobres y los ricos o lo consumado y lo posible, Imprenta de la Patria, Valparaíso, 1872. Berrargitalpen garaikidea Los pobres y los ricos o lo consumado y lo posible, Rodrigo Castro Orellana eta Martín Ríos Lópezen sarrera-azterketa, Cenaltes Ediciones, Viña del Mar, 2015. ISBN 978-956-9522-02-4 (2)956-9522-02-4
* La pesonnalité, Typographie Ve, Bruxelles, 1877. Pablo Martínez eta Francisco Corderoren "La personalidad" berrargitalpen garaikidea. Cenaltes Ediciones, Viña del Mar, 2020. ISBN: 4956-9522-21-5
* La personalidad política y la América del porvenir, Imprenta y Encuadernación Universitaria, Santiago, 1907. Reedición contemporánea La personalidad Política y la América del porvenir, Edición, Estudio Introductorio, Notas y Apéndice de Pablo Martínez y Francisco Cordero, Ediciones Universitarias de Valparaíso, Valparaíso, 2013. ISBN 978-956-17-0568-5

## Kanpo estekak

* Datuak: Q10288670
# Juduen kanporatzea Nafarroatik

Juduen kanporatzea Nafarroatik hitz horiek historiografian, Erdi Aroan eta Aro Modernoan Nafarroan eman ziren juduen komunitateen aurkako kanporatze prozesuak adierazten ditu.
Iberiar Penintsulatik juduak kanporatu zituztenean Baionak juduei ongi etorria eman zien. 1492an Espainiako eta Portugaleko erresumetatik kanporatu zituztenean Baionan eta Nafarroako Erresuman hartu zuten babesa judu asko. Ondorioz, juduen komunitateek garrantzi handia lortu zuten leku hauetan. 1498an, kanporatuko zituzten Nafarroatik Errege Katolikoaren presiopean baina jadanik juduen aurkako sarekadak aspaldikoak ziren.
XIII. mendearen bukaeran hasi zen juduen aurkako joera zabaltzen eta 1228an hasi zen Nafarroan juduen aurkako erasoaldia. 1333an Petri Ollogoiengoa fraide frantziskotarrak bideratu zuen egoera, Evreuxko etxeko erregeen etorrerarekin.
Juduen auzoa harresi batez inguratuta zegoen, Karlos Burusoilaren garaitik, ez juduak isolatzeko, baizik eta kristautik babesteko. XV. mendean zehar, judu batzuek bereizketa hesia zeharkatu zuten eta kristauen artean bizi izan ziren.
XIV. eta XV. mendeetako Comptos Erregistroek ziurtatzen dute Iruñeko judu auzoan 100 eta 150 familia artean bizi zirela. Juduek merkatu desberdinak zituzten kristauekin konparatuz eta Alcacería inguruan kokatzen ziren, ez da ondo ezagutzen Iruñean duen kokapen zehatza. Juduak Nafarroatik kanporatu zituzten 1498an eta asko Baionara bota zituzten, beste Euskal hiri batera, oraingoan Pirinioen iparraldera eraman zituzten.
Errege Katolikoen presiopean burutu zen kanporatzea. 1492an beren agintepean zeuden lurraldeetatik 1492an kanporatutako judu askok bezala, Nafarroan errefuxiatu ziren. Errege Katolikoen kanporatze dekretuaren ondoren, 1492an, juduen kontingente garrantzitsuak iritsi ziren Tuterara.
1498an, penintsulako erresumetan baino sei urte beranduago, Joanes III.a Nafarroakoa erregearen agintaldian juduak Nafarroako erresumatik kanporatu zituzten Errege Katolikoen presiopean. Nafarroan kanporatzeko dekretuak, 1498an juduen bihurketa ugari (hau da, kristau bihurtzea) eragin zituen.

## Kanpo estekak

* Datuak: Q123152684
# Estatu-Duma

Estatu-Duma (errusieraz: Государственная дума, Gosudarstvennaia duma, ohiko laburdura: Госдума, Gosduma) Errusiako Biltzar Federaleko behe ganbera da. Estatu-Duma 450 diputatuek osatzen dute. Sufragio unibertsalez aukeratzen dira eta ganberako burua presidentea da.
Errusiako goi ganbera Kontseilu Federala da.

## Legealdiak

| Legealdia | Agintaldia | Hauteskundeak |
| 1.a | 1993-12-12 – 1995-12-16 | 1993 |
| 2.a | 1995-12-17 – 1999-12-19 | 1995 |
| 3.a | 1999-12-19 – 2003-12-7 | 1999 |
| 4.a | 2003-12-7 – 2007-12-2 | 2003 |
| 5.a | 2007-12-2 – 2011-12-21 | 2007 |
| 6.a | 2011-12-21 – 2016-10-5 | 2011 |
| 7.a | 2016-10-5 – egun | 2016 |

## Presidenteen zerrenda

* Ivan Ribkin (1994–1996)
* Gennadi Selezniov (1996–2003)
* Boris Grizlov (2003–2011)
* Sergei Naryxkin (2011–2016)
* Viatxeslav Volodin (2016-)

## Kanpo estekak

* Webgune Ofiziala (Errusieraz)
* Datuak: Q715641
* Multimedia: State Duma / Q715641
# Real Ávila Club de Fútbol

Real Ávila Club de Fútbol Espainiako futbol taldea da, Ávila hirikoa.

## Historia

1923an Ávila Football Club sortu zen eta 1943an gaur egungo taldea, Real Ávila CF. Behe mailatan aritu zen harik eta 1987an bigarren B mailara igoztea lortu zuen arte. Zortzi denboraldi egin zituen jarraian maila horretan, emaitzarik onena lehen denboraldiko 8. postua izan zuen. 1999. urtean itzuli ez eta lau urtetan hiru egin zituen bigarren B mailan.

## Uniformea

* Ávila FC 1923 ||
* 1943-1964 ||
* 1978-1999 ||
* 2010-tik ||

## Datuak

2024-25 barne:
* Denboraldiak 1. mailan: 0
* Denboraldiak 2. mailan: 0
* Denboraldiak 2. B mailan: 11
* Denboraldiak 1. RFEF: 0
* Denboraldiak 2. RFEF: 1
* Denboraldiak 3. mailan: 45
* Denboraldiak 3. RFEF: 3
* Ligako posturik onena: 8.a Bigarren B mailan (1987-88 eta 1989-90ean)

### Azken urteetako ibilbidea

| Urtea | # | Maila | Postua | Errege Kopa |
| 2007-08 | 4 | 3. maila | 3.a | |
| 2008-09 | 4 | 3. maila | 4.a | |
| 2009-10 | 4 | 3. maila | 4.a | |
| 2010-11 | 4 | 3. maila | 7.a | |
| 2011-12 | 4 | 3. maila | 2.a | |
| 2012-13 | 4 | 3. maila | 10.a | 1. itzulia |
| 2013-14 | 4 | 3. maila | 4.a | |
| 2014-15 | 4 | 3. maila | 19.a | |
| 2015-16 | 5 | Erregional Preferentea | 1.a | |
| 2016-17 | 4 | 3. maila | 7.a | |
| 2017-18 | 4 | 3. maila | 10.a | |
| 2018-19 | 4 | 3. maila | 6.a | |
| 2019-20 | 4 | 3. maila | 8.a | |
| 2020-21 | 4 | 3. maila | 6.a/3.a | |
| 2021-22 | 5 | 3. maila RFEF | 3.a | |
| 2022-23 | 5 | 3. maila RFEF | 4.a | |
| 2023-24 | 5 | 3. maila RFEF | 1.a | |
| 2024-25 | 4 | 2. maila RFEF | | 2. itzulia |

## Palmaresa

* 3. maila (1): 2002

## Kanpo estekak

* (Gaztelaniaz) Webgune ofiziala
* Datuak: Q7301187
# Salamanca CF UDS

Salamanca CF UDS (izen osoa Salamanca Club de Fútbol Unión Deportiva Salamanca) Gaztela-Leongo futbol talde bat da, 2013an Salamanca hirian sortua, Unión Deportiva Salamanca desegin ondoren.

## Historia

2013 urtean Unión Deportiva Salamanca talde historikoa desegin zen eta harrobiko taldea zen CD Salmantinoren tokia hartuz talde berria sortu zen, CF Salmantino. Hirugarren mailan jokatzen hasi zen beraz, baina Salamancako epaitegiak CF Salmantino eta CD Salmantino talde desberdinak zirela ebatzi zuen eta 2015-16 denboraldian maila baxuenera jeitsiarazi zuen. Hurrengo urteetan mailaz maila igotzen joan da 2018an bigarren B mailara iritsi zen arte. Orduan hartu zuen gaur egungo izena, Salamanca CF UDS. 2018an Manuel Lovato mexikarra bihurtu zen presidente eta bere eraginez taldeak jokalari mexikar ugari fitxatu zituen. 2019-20 denboraldirako 9 jokalari mexikar ditu plantilan.
Hainbat jarraitzailek hasieratik ez zuten talde berria onartu, eta UD Salamanca amaitu zela esanez haren omenezko talde berria osatu zuten, Unionistas de Salamanca CF. Talde biek antzerako ibilbidea izan dute.

## Datuak

2024-25 denboraldia barne:
* Denboraldiak 1. mailan: 0
* Denboraldiak 2. mailan: 0
* Denboraldiak 2. B mailan: 3
* Denboraldiak Lehen maila RFEFn: 0
* Denboraldiak Bigarren maila RFEFn: 2
* Denboraldiak 3. mailan: 3
* Denboraldiak Hirugarren maila RFEFn: 2
* Ligako posturik onena: 12.a Bigarren B mailan (2018-19)

### Azken urteetako ibilbidea

| Urtea | # | Maila | Postua | Errege Kopa |
| 2013-14 | 4 | Hirugarren Maila | 9.a | - |
| 2014-15 | 4 | Hirugarren Maila | 9.a | - |
| 2015-16 | 6 | Salamancako 1. Probintziala | 1.a | - |
| 2016-17 | 5 | Salamancako 1. Erregionala | 1.a | - |
| 2017-18 | 4 | Hirugarren Maila | 4.a | - |
| 2018-19 | 3 | Bigarren B maila | 12.a | - |
| 2019-20 | 3 | Bigarren B maila | 13.a | - |
| 2020-21 | 3 | Bigarren B maila | 9.a/2.a | - |
| 2021-22 | 4 | Bigarren maila RFEF | 15.a (jaitsi) | - |
| 2022-23 | 5 | Hirugarren maila RFEF | 3.a | - |
| 2023-24 | 5 | Hirugarren maila RFEF | 2.a (igo) | - |
| 2024-25 | 4 | Bigarren maila RFEF | | 2. itzulia |

## Ikus, gainera

* Unión Deportiva Salamanca

## Kanpo estekak

* (Gaztelaniaz) Salamanca CF-ren webgune ofiziala
* Datuak: Q2917880
# Indiaren banaketa administratiboa

Indiako banaketa administratiboa. Indiak 28 estatu, 6 Batasun Lurralde eta Nazioaren Hiriburuko Lurralde bat banatutako federazioa da. Estatuak hauek dira: Andhra Pradesh, Arunachal Pradesh, Assam, Bihar, Chhattisgarh, Goa, Gujarat, Haryana, Himachal Pradesh, Jharkhand, Karnataka, Kerala, Madhya Pradesh, Maharashtra, Manipur, Meghalaya, Mizoram, Nagaland, Odisha, Punjab, Rajastan, Sikkim, Tamil Nadu, Telangana, Tripura, Uttar Pradesh, Uttarakhand eta Mendebaldeko Bengala.
Baita ere Batasuneko Lurraldeak ditu, zortzi guztira: Andaman eta Nicobar uharteak, Chandigarh, Dadra eta Nagar Haveli, Daman eta Diu, Lakshadweep, Pondicherry, Jammu eta Cachemira, Ladakh, eta Hiriburuaren lurraldea.

## Estatuak eta Batasunaren lurraldeak

| Andhra Pradesh Arunachal Pradesh Assam Bihar Chhattisgarh Goa Gujarat Haryana Himachal Pradesh Telangana Jharkhand Karnataka Kerala Madhya Pradesh | Maharashtra Manipur Meghalaya Mizoram Nagaland Odisha Punjab Rajastan Sikkim Tamil Nadu Tripura Uttar Pradesh Uttarakhand Mendebaldeko Bengala |
Batasunaren 8 eskualde
* A. Andaman eta Nicobar uharteak
* B. Chandigarh
* C. Dadra eta Nagar Haveli eta Damán eta Diu
* D. Jammu eta Cachemira
* E. Lakadiveak
* G. Pondicherry
* H. Ladakh
* Hiriburuaren lurraldea
* F. Hiriburuaren lurraldea

## Ikus, gainera

* Batasuneko Lurraldeak

## Kanpo estekak

* Datuak: Q2365748
* Multimedia: Subdivisions of India / Q2365748